Diari Oficial de la Generalitat Valenciana


Sumari del DOGV 4695, del 19-02-2004 (2004/1402)

Informació pública de l'alternativa tècnica per al desenvolupament d'actuació integrada de la unitat d'actuació situada en la urbanització Llano de los Pastores.
-----------------------------------------------------------------------------------------------------------------------------------------------------------------

### Dades del document

Número de DOGV
:   4695

Data del DOGV
:   19-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1402


Organisme emissor
:   Ajuntament de Busot

Tipus de document
:   Anunci

Informació pública de l'alternativa tècnica per al desenvolupament d'actuació integrada de la unitat d'actuació situada en la urbanització Llano de los Pastores. [2004/M1402]
  
L'Alcaldia Presidència, amb data 20 de gener de 2004, ha dictat un decret pel qual es resol:
  
Primer
  
Sotmetre a informació pública per un termini de 20 dies hàbils, comptats des de la publicació del present edicte en el Diari Oficial de la Generalitat Valenciana, l'alternativa tècnica per al desenvolupament d'actuació integrada de la unitat d'actuació situada en la urbanització Llano de los Pastores, junt amb la documentació que l'acompanya.
  
Segon
  
Sotmetre a informació pública pel mateix termini el projecte d'urbanització (redactat per l'arquitecte superior Raúl Mirad Palou, amb número de col·legiat 3.254).
  
El present expedient es tramita pel procediment ordinari regulat en l'article 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
L'expedient podrà ser examinat a l'Ajuntament de Busot (Alacant) i, durant el termini indicat, es podran presentar al·legacions i alternatives tècniques.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que consideren convenients al Registre General d'este Ajuntament, en plica tancada i amb la documentació que s'assenyala en els apartats C i D de l'article 32 de la LRAU.
  
 L'acte d'obertura de pliques tindrà lloc a la casa consistorial a les 13.00 hores de la data hàbil següent a la conclusió del termini per a presentar-les.
  
Durant els 10 dies hàbils següents al d'obertura de pliques podran ser objecte de consulta i al·legacions totes les actuacions de l'expedient.
  
Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i presentara caució d'això en la quantia que reglamentàriament es determine. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
El present anunci complix la funció de notificacions per edictes, de conformitat amb el que disposa l'article 59.4 de la Llei de Règim Jurídic de les Administracions Públiques i del Procediment Administratiu Comú, respecte dels propietaris de parcel·les la titularitat o el domicili dels quals, a efectes de notificacions, es desconeix.
  
Cosa que es fa pública perquè en prengueu coneixement, de conformitat amb el que disposa l'article 46 de la LRAU.